**KOKKULEPE ÜÜRILEPINGU NR Ü4034/12**

**LÕPETAMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Prokuratuur**, 70000906, asukoht Wismari 7, Tallinn 15188 (edaspidi nimetatud **üürnik**), mida esindab seaduse ja põhimääruse alusel riigi peaprokurör Andres Parmas,

edaspidi eraldi või ühiselt nimetatud **pool**või **pooled**,

võttes arvesse, et:

1. poolte vahel on 02.09.2010 sõlmitud üürileping nr Ü4034/12 (edaspidi nimetatud ka *leping*), mille kohaselt on üürnikul õigus kasutada **Jõgeval Suur tn 1** asuvat üüripinda;
2. üürnik on avaldanud 01.11.2024 saadetud kirjaga nr RP-5-3/24/78-1 soovi lõpetada leping ennetähtaegselt alates 31.10.2026. Eeltoodust tulenevalt on pooled kokku leppinud lõpetada leping poolte kokkuleppel seisuga 31.10.2026,

leppisid kokku alljärgnevas (edaspidi **kokkulepe**):

1. **Lõpetada leping poolte kokkuleppel seisuga 31.10.2026** (st lepingu kehtivuse viimaseks päevaks loetakse 31.10.2026).
2. Üürnik kohustub vabastama üüripinna ja selle üürileandjale üleandmise - vastuvõtmise aktiga üle andma hiljemalt 31.10.2026.
3. Pooled kinnitavad, et neil puuduvad lepingust ja käesolevast kokkuleppest tulenevalt vastastikku mistahes pretensioonid ja nõuded ning nad ei esita selles osas pretensioone ega nõudeid ka tulevikus, välja arvatud üürniku poolt lepingu alusel tasumisele kuuluvad teenuste tasud, mille maksetähtajad on hilisemad kui 31.10.2026.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub selle allkirjastamisest poolte poolt.
6. Kokkulepe on allkirjastatud digitaalselt.

*(allkirjastatud digitaalselt) (allkirjastatud digitaalselt)*

Karel Aasrand Astrid Asi

haldusteenuste direktor peaprokurör

Riigi Kinnisvara AS Prokuratuur